Karakterlista

Ez a lap a Gumball csodalátos világa című brit-ír-amerikai animációs komédia sorozatban.

## Watterson Család

* **Gumball Christopher Watterson**

Gumball Watterson a sorozat névadója, Anais és Darwin bátyja. Egy kék színű, 12 éves kismacska, aki mindenben a csodát keresi és kalandozik, amellyel gyakran feldühít másokat. Imádja Pennyt, az agancsos földimogyorót (később alakváltó-szerű tündért) az Elmore Suliból, bár Penny apja kevésbé szimpatizál vele. Gumball elválaszthatatlan barátja Darwin, az aranyhal, akinek lába nőtt. Ez csupán "A harmadik" című részben változik, amikor Tobias Wilson elveszi tőle, ekkor egy kis ideig Alan-nel próbál barátkozni. Teljes nevére az első évadban derül fény. Az igazi neve, Zach, a harmadik évad ,,A név" című epizódjában derül ki.

* **Darwin Watterson**

A másik főszereplő, Gumball legjobb barátja és egyben fogadott testvére is. Lényegében egy nem annyira magas intelligenciájú aranyhal, se nem macska, se nem nyúl. "A harmadik" nevű epizódban felbéreli Tobiast, hogy a harmadik barát legyen, ám az Gumball helyére furakodik, végül azonban Darwin mégis Gumball mellett dönt. Szintén az első évadban, a "Micsoda buli!" című részben derül ki a teljes neve.

* **Anais Watterson**

Gumball és Darwin ötéves, korához képest rendkívül érett húga. Kedvenc plüssállata Csilla Csacsi, a rózsaszín szamárka. Rajong a tudományért. Egyedül ő segít Nicole-nak és Jo-Jo nagyinak a házimunkában, habár utóbbi rendszerint csak tévézni és olvasni szeret. Richard-hoz és a nagyihoz hasonlóan Anais is egy rózsaszín nyúl. A Watterson házon belül Gumball szobájában lakik, az emeletes ágy "földszintjén". Nem igen akad udvarlója, főleg gyanakvó, okoskodó és kissé parancsolgató modora miatt.

* **Nicole Watterson**

Anais, Darwin és Gumball édesanyja, Richard felesége. Anais-hoz hasonlóan megszállottan imádja a rendet, s néha direkt okoz felfordulást, hogy legyen mit rendbe rakni. Nem nézi jó szemmel Richard örökös lustálkodását, étvágyát és számítógép-függőségét, de mégis ritkán szól rá. Nagyon könnyen feldühíthető. Jo-Jo nagyi szerint gyakran kísértetiesen feledékeny és felelőtlen, s ez sokszor így is van. Nem nézi jó szemmel az Elmore Suli személyzetét, különösen nem Csimpilla tanárnőt, aki gyermekkorában folyamatosan lúzernek nevezte, sőt, az esküvőjükön is. Gumballhoz hasonlóan egy kék macska. Leánykori vezetékneve ismeretlen.

* **Richard Watterson**

Anais, Darwin és Gumball édesapja, Nicole férje. Nem igazán életrevaló: elképesztően lusta, éhes és számítógép-függő, mindennél csak a családját imádja jobban, de azt gyakran elhanyagolja. Miközben mindig a fitnesszel próbálkozik, egyre csak hízik a sok pattogatott kukorica és csokoládé miatt. Főbb ellenfele Gaylord Robinson, a mogorva és paranoiás szomszéd, még abban is rivalizálnak, hogy kinek nagyobb a szemeteskukája. Richard folyamatosan nyakkendőben jár, pedig nincs is munkája, csak két részben próbálkozott meg vele, a ,,Képben vagyunk"-ban már az érkezésénél kirúgták. A másik részben, "A munká"-ban pizzafutárnak dolgozik, amivel tönkreteszi az univerzumot. Van egy "gonosz" oldala is, amely elsőnek a "Varázsütésre" című részben jelentkezett, mert mesterséges varázserejével Robinsonékat csúfította. Ugyanebben a részben az is kiderül, hogy miután az anyja kiskorában elmondta, hogy mágia nem létezik, egészen az esküvőjéig ordítozott a csalódás miatt.

* **Joanna Watterson**

Joanna (Jo-Jo) Watterson a Watterson gyerekek nagymamája, Richard édesanyja. Főként tévézni és olvasni szeret, de az ,,A szaktekintély" című epizódban "háziasszonyként" is láthatjuk. Felelőtlennek tartja Nicole-t, már a széltől is óvja unokáit. Anais tiszteli a leginkább, s Jo-Jo nagyi vissza is él vele, amikor a teletömött bőröndjét vele viteti fel a Watterson ház hálószobájába. Gumball egy ideig rettegett a csókjától, mivel a nagymama ajka meglehetősen zsírosként lett ábrázolva. Volt egy férje is, de jó ideje elvált tőle. Hosszú idő után Louie-val házasodott össze.

* **Frankie Watterson**

A Watterson gyerekek nagypapája, aki akárcsak fia, Richard, ő is meglehetősen lusta. Fia megszületése után ő és édesanyja elváltak, csak 43 évvel később találkoznak ismét. Találkozásuk után megpróbálta megvenni a Wattersonék házát, ám végül mégsem vette meg. Frankie egy szürke egér. Először a 4. évad, "Az aláírás" című részében tűnik fel. Utána csak az 5. évad ,,Odakint" és a 6. évad ,,Az apa" című részében szerepel, ám már a 3. évad ,,A férfi" című részében Jo-Jo nagyi beszélt róla Richardnak.